  Виталий Пронин Якшур-Бӧдья черкогуртысь гимназие вуылӥз Удмурт Республикалэн Тӧроезлэн Россиысь Президент бордын оскем муртэз Михаил Хомич. Туэ июне та гимназиысь пиналъёс вормисе потӥзы быдэс Россиын ортчись «Шахматы в школе» конкурслэн элькун люкетаз. Кема аръёс ӵоже ини та кружокез валтэ-радъя Михаил Шкляев. - Олимпиадаосын, ӵошатсконъёсын вормисе потылӥсь нылпиос, школалэн но ёрослэн гинэ ӧвӧл, быдэс кунмылэн син шораз луыны кулэ, - шуиз Михаил Хомич. - Соослы бадӟым оскон кунмес азинтон ласянь. Пиналъёс Москваысь вуэм куноен кужымзэс мертазы, шахматэн шудыса. Тужгес но ӟеч шудэмзэ возьматӥз, Полина Жуйкова.  